钦定古今图书集成/理学汇编/学行典/第190卷 > 何从义
## 钦定古今图书集成/理学汇编/学行典/第190卷 > 何从义

按《元史孝友传》：“何从义，延安洛川人。祖良、祖母李氏
偕亡，从义庐于墓侧，旦夕哀慕，不脱绖带，不食菜果，
惟啖蔬食而已。事父世荣、母王氏，孝养尢至。伯祖温、
伯祖母郝氏、叔祖恭、叔祖母贺氏、叔祖让、叔祖母姜
氏、叔父珍、叔母光氏皆无子。比其亡也，从义咸为治
葬，筑高坟，祭奠以礼，时人义之。”

===哈都赤===按《元史孝友传》：哈都赤，大都固安州人。天性笃孝，幼
孤养母。母尝有疾，医治不痊，哈都赤砺其所佩小刀，
拜天泣曰：“‘慈母生我劬劳，今当捐身报之’。乃割开左
胁，取肉一片，作羹进母。母曰：‘此何肉也？其甘如是，数
日而病愈’。”